laion/Wikipedia-Exotic huggingface dataset:
אלף כוכבים

"אלף כוכבים" הוא שיר שהוקלט על ידי הזמר והזמרת הישראלים איל גולן ועדן בן זקן. הוא יצא לאור ב-29 במאי 2022 בהוצאת חברות התקליטים ליאם הפקות, שרית הפקות והליקון ארומה מיוזיק, ונכלל בתוך אלבום האולפן השישי של בן זקן עם או בלי לאהוב שיצא במאי 2022, וגם באלבומו של גולן 2023 שיצא במרץ 2023. "אלף כוכבים" נכתב על ידי בן זקן, ביחד עם סתיו בגר, איתי שמעוני ורון ביטון. הוא הגיע למקום השלישי במדיה פורסט. לאחר שנחשף כי גולן ובן זקן מתכוונים להקליט שיר יחד, נודע כי שמו הוא "אלף כוכבים"; הוא נכתב והולחן על ידי רון ביטון, סתיו בגר, איתי שמעוני ובן זקן והופק על ידי בגר בלבד. כשיצא, זכה לתשומת לב והקליפ שלו תואר במעריב ככזה הכולל "אווירת קיץ וחופש". על אף שיצא לבסוף, תוכנן השיר להיגנז ולא לצאת לאור. לאחר יציאתו של השיר, הופנו כלפיו מספר ביקורות. באת נכתב: "הפעלתי את 'רדאר הפמיניסטית' שלי כשהקשבתי ל"אלף כוכבים", אבל לא מצאתי בו טקסטים שגרמו לי לעקם את האף. מדובר בשיר אהבה גנרי עם ביט מוצלח וקליפ שמציג את התהילה של השניים וציפיית הקהל לשיתוף פעולה ביניהם. אבל אם יורשה לי לפנות מעל במה זו לעדן בן זקן: באמת?". יוסי חרסונסקי העניק לו שלושה כוכבי זהב וכתב: "לעצם העניין: הדואט הזה הוא חלק ממגמת האינסטנט שמאפיינת את שירי האוטוסטרדה המצויים. להיט דאנס אלקטרו חפלאי חלול שמתהדר בקולות ליגת על. הוא יגיע להיכלים, למועדונים, לאצטדיונים. יעשה את העבודה. מבחינת הנפשות המזמרות – זה-מה-חשוב. תרצו או לא, השיר הזה יעשה". סרטון השיר "אלף כוכבים" באתר יוטיוב "אלף כוכבים" באתר בית לזמר העברי רון ביטון, סתיו בגר, איתי שמעוני, עדן בן זקן רון ביטון, סתיו בגר, איתי שמעוני, עדן בן זקן אייל גולן & עדן בן זקן - אלף כוכבים (Prod. by Stav Beger), נבדק ב-2022-09-21 עם או בלי לאהוב, 2022-05-30, נבדק ב-2022-09-21 niv the tool, המצעד השבועי של מדיה פורסט, באתר mediaforest-group אייל גולן & עדן בן זקן - אלף כוכבים (Prod. by Stav Beger), נבדק ב-2023-04-17 קיץ ברבנר, ‏כששני ענקים משתפים פעולה: עדן בן זקן ואייל גולן בדואט מסקרן, באתר מעריב אונליין, 29 במאי 2022 גיל משעלי, ‏כפי שנחשף לראשונה ב-mako: אייל גולן ועדן בן זקן משחררים את "אלף כוכבים", באתר ‏מאקו‏, 29 במאי 2022 מאת תומי שטוקמן, למה עדן בן זקן משתפת פעולה עם אייל גולן?, באתר מגזין את, ‏2022-05-29 עדן בן זקן ואייל גולן אלף כוכבים, באתר yosmusic.com, ‏2022-05-29
ריקי פק

רישו ג'רון-פליקס פאק (באנגלית: Richaud Jeron-Felix Pack; נולד ב-17 באוקטובר 1992) הוא כדורסלן אמריקאי המשחק בעמדת הקלע בהפועל באר שבע-דימונה. פק החל לשחק באופן מקצועני באת'ה אנגומיס מליגת העל הקפריסאית. בעונת 2017/2018 שיחק באמטקס זורנוצה מהליגה הספרדית הרביעית, בה העמיד ממוצעים של 20.4 נקודות, 2.8 ריבאונדים ו-2.3 אסיסטים למשחק. לאחר מכן עבר למנורקה מהליגה הספרדית השלישית, וממנה המשיך לקוריהאיט הפינית ולווינה מליגת העל האוסטרית. ב-28 בדצמבר 2020 קלע 55 נקודות בניצחון קבוצתו בהארכה 104–101 על טרייסקירכן ליונס, וקבע את שיא הנקודות למשחק בודד בהיסטוריית הליגה. ב-10 באוגוסט 2021 חתם בהפועל עפולה מהליגה הלאומית, והעמיד ממוצעים של 22.3 נקודות, 3.7 ריבאונדים, 2.7 אסיסטים ו-1.3 חטיפות ב-32 דקות למשחק בשלושה משחקים בהם שיחק. ב-22 בפברואר 2022 חתם בהפועל מגדל העמק-יזרעאל, גם היא מהליגה הלאומית, וב-14 משחקים העמיד ממוצעים של 24.4 נקודות, 5.2 ריבאונדים, 4.5 אסיסטים ו-1.6 חטיפות ב-34 דקות למשחק, וסיים כמלך הסלים של הליגה הלאומית. ב-19 בספטמבר 2022 חתם בהפועל באר שבע-דימונה מליגת העל. פרופיל, באתר Sports-Reference פרופיל, באתר eurobasket Report: Richaud Pack Signs Overseas Deal, InsideMDSports (באנגלית אמריקאית) Ex-Maryland players Richaud Pack, Evan Smotrycz remain tight as they both play in Cyprus, Baltimore Sun Miles Schmidt-Scheuber, Richaud Pack(BC GGMT Vienna) Focuses On Dominating Where He Is Rather Than Focusing On Where He Could Be Or Where He Might Go In The Future, German Hoops, ‏2020-10-24 (באנגלית) Basketball News, Scores, Stats, Analysis, Standings, www.eurobasket.com Basketball News, Scores, Stats, Analysis, Standings, www.eurobasket.com Basketball News, Scores, Stats, Analysis, Standings, www.eurobasket.com Basketball News, Scores, Stats, Analysis, Standings, www.eurobasket.com תומר גבעתי, הגארד ריקי פק חתם בהפועל באר שבע/דימונה, באתר ישראל היום, ‏19 בספטמבר 2022 מנהלת ליגת העל בכדורסל | ריקי פק מצטרף רשמית להפועל באר שבע, באתר basket.co.il ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריקי פק".
יאללה ביי (שיר של מאיה דדון)

"יאללה ביי" הוא סינגל שהוקלט על ידי הזמרת הישראלית מאיה דדון. השיר יצא לאור ב-30 ביוני 2022, על ידי חברת התקליטים איי ליסט, כסינגל השלישי מתוך אלבום הבכורה שלה, חוץ ממך. השיר הגיע למקום התשיעי במדיה פורסט. השיר נכתב על ידי מאור שטרית ורון ביטון והופק על ידי שטרית גם כן. בפרוגי נכתב: "דדון מגבירה את הקצב עם סינגל שלישי מסקרן". בכותל הישראלי נכתב: "אחרי שני שירים שקטים, מאיה דדון הולכת על קצב עם "יאללה ביי" ששובר את התדמית של הילדה בת ה-15.5. גם מבעד לשיר והמילים...". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-900 אלף השמעות. הווידאו קליפ הרשמי של "יאללה ביי" שפורסם בערוץ היוטיוב של מאיה דדון ב-30 ביוני 2022 הצליח לצבור למעלה מ-6.5 מיליון צפיות. סרטון השיר "יאללה ביי" באתר יוטיוב מאיה דדון - יאללה ביי (Prod. by Maor Shitrit), נבדק ב-2022-09-21 niv the tool, המצעד השבועי של מדיה פורסט, באתר mediaforest-group מוזיקה - יאללה ביי: מאיה דדון משחררת סינגל נוסף, באתר פרוגי, ‏2022-06-30 שחר אמאנו, מאיה דדון שולחת את הבחור לדרך ב"יאללה ביי", באתר הכותל הישראלי, ‏2022-06-30 (באנגלית) יאללה ביי, 2022-06-30, נבדק ב-2022-09-21
אליפות אירופה בכדורסל 3x3 גראץ (2022)

אליפות אירופה בכדורסל 3x3 לשנת 2022 הייתה אליפות אירופה השביעית בכדורסל 3x3, שהתקיימה בגראץ, אוסטריה בהשתתפות 12 הנבחרות הטובות באירופה שהעפילו מ-8 בתי המוקדמות. האליפות התקיימה בין ה-9 עד ב-11 בספטמבר ובסופה זכתה סרביה בפעם הרביעית ברציפות בתואר אלופת אירופה לאחר שניצחה בגמר את לטביה. הולנד זכתה במקום ה-3 לאחר ניצחון על ליטא. בשלב הבתים חולקו הקבוצות ל-4 בתים בני 3 קבוצות כל אחד. כל קבוצה פגשה פעם אחת כל קבוצה בבית, בסך הכל 2 משחקים ובסופן 2 הראשונות בכל בית העפילו לשלב רבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד.
שרק (מוזיקאי)

שי הורוביץ (נולד ב-28 בנובמבר 1995), הידוע בשם הבמה שְׁרֶק (או באנגלית: ShrekDiMC) הוא ראפר וזמר ישראלי, חבר לשעבר בצמד "שרק וצוקוש". הורוביץ גדל ביישוב שערי תקווה שבשומרון למשפחה דתית לאומית. הוא החל ליצור מוזיקה בגיל 14. החל משנת 2016 העלה קטעי ראפ שלו ליוטיוב, בהם לעיתים אירח את חבריו. בהמשך הצטרף להרכב "כנען מיוזיק גרופ", לצד הראפרים דראפט ו-SXL, ונהג להשתתף באירועי באטל ראפ לצד ראפרים נוספים מסצנת ההיפ הופ הישראלי. בשנת 2018 חבר לראפר צוקוש, תחת הצמד "שרק וצוקוש", והוציאו את סינגל הבכורה שלהם, "בראש שלי". באוגוסט 2019 יצא אלבום הבכורה שלהם, "בראש שלי", בחברת התקליטים של הראפר סאבלימינל, "תאקט רקורדס". ב-2020 הוציא הצמד אלבום נוסף, "באנו לתקן". בשנת 2021 הודיעו על פירוק הצמד. לאחר הפירוק, השתתף שרק באלבום הבכורה של צוקוש, "שלם", בשיר "רוקסטאר". ביולי 2022 הוציא את סינגל הסולו הראשון שלו לאחר פירוק הצמד, "רילקסי", ובספטמבר אותה השנה הוציא את אלבום הבכורה שלו, "ראפרטואר", שהופק במלואו על ידי חברו לצמד לשעבר צוקוש. עוד באותו החודש, התארח באלבומו השני של צוקוש, "ילד זין", בשיר "חרטא". בהמשך השנה יצא אלבומו השני, "רילקסי". באלבום משתתפים אופק אדנק, ביג סאזו, לירון דהן, רון נשר, צוקוש ומיכאל סוויסה. ב-12 במרץ 2023 שרק ביצע קאבר לשיר של שבק"ס' "נופל וקם" ביחד עם דילן דרור לתרומת הקהילה. ב-3 באוגוסט 2023 הוציא את הסינגל "חייאתי" עם רואי אדם, שהגיע למקום ה-54 במצעד "היטליסט" של מאקו. ב-26 באוקטובר 2023 יצא השיר "תרקוד לנצח" שכתב עבור הזמר הישראלי עומר אדם והרכב הטראנס הפסיכדלי הישראלי אינפקטד מאשרום. השיר יצא בצל מלחמת חרבות ברזל והוקדש לזכר נרצחי הטבח בפסטיבל נובה. ב-27 בנובמבר 2023, עומר אדם ושרק הוציאו יחד שיר חדש בשם "השמחה / מדברים על שלום", אותו הקדישו לזכרם של משה ואליעד אוחיון, שנהרגו במהלך שחילצו את תושבי אופקים במהלך מתקפת הפתע על ישראל במהלך מלחמת חרבות ברזל. השיר הוא למעשה מאשאפ של השיר "מדברים על שלום" ו"השמחה" של צ'ולו. השיר הגיע למקום ה-35 במצעד ה"היטליסט" של מאקו. ב-18 בפברואר 2024 הוציא מיני-אלבום בשם "דמעות של גבר". ב-16 באפריל הוציא בשיתוף עם אודיה ועומר אדם את השיר "צמוד צמוד". ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצע שרק את השיר "איזה דבר" לצד אלקנה מרציאנו. ב-26 במאי הוציא שיר משותף עם עומר אדם בשם "ראיתי עולם". הורוביץ נשוי לשקד ביתן ומתגורר בפתח תקווה. 2022: ראפרטואר 2022: רילקסי 2019: בראש שלי (בהרכב שרק וצוקוש) 2020: באנו לתקן (בהרכב שרק וצוקוש) שרק, ברשת החברתית אינסטגרם איתמר רונאל, ‏שרק חושב שהוא נראה מפחיד, אבל הוא בא לשמח, באתר ‏מאקו‏, 9 במאי 2024 סלים בודהה - YouTube, באתר www.youtube.com עפר פרלמן, באטל ראפ ישראלי: מה מתחרז עם משגל נסוג, יו?, באתר הארץ, 19 באוגוסט 2017 אורי שלמה, הם תקועים בראש שלנו | שרק & צוקוש, באתר עולם ההיפ הופ, ‏2019-08-02 מערכת mako מוזיקה, ‏מעדן בן זקן ועד עוזאל: 8 שירים חדשים שיצאו השבוע, באתר ‏מאקו‏, 26 בינואר 2022 המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏26 בספטמבר 2023 דורית אסרף מזרחי, לזכר משה ואלעד אוחיון: שיר חדש לעומר אדם והראפר "שרק", באתר כאן – תאגיד השידור הישראלי, 7 במאי 2024 גיל משעלי, ‏שרק משחרר אי.פי חדש, כולל שיתוף פעולה עם שחר חיון, באתר ‏מאקו‏, 18 בפברואר 2024 ישראל בידור - שרים למדינה, באתר Spotify מתן שרון, ‏מפת ההיפ הופ של ישראל, המהדורה הראשונה (אי פעם), באתר ‏מאקו‏, 7 באוקטובר 2020
יהושע אלטמן

יהושע (שייע) אלטמן (נולד ב-1943) הוא איש חינוך והתיישבות ישראלי, מילדי קיבוץ כפר עציון לפני מלחמת העצמאות וממייסדיו לאחר מלחמת ששת הימים; מזכ"ל תנועת בני עקיבא בשנים 1988–1990. נולד ב-י"ד באדר ה'תש"ג (פברואר/מרץ 1943) בכפר פינס לטובה, ילידת גרמניה ויעקב אלטמן, יליד הונגריה, חברי "קבוצת אברהם" שייסדו זמן קצר לאחר מכן את כפר עציון. אביו היה מפקד הנוטרים בגוש עציון. במלחמת העצמאות היה אביו סגן מפקד הגוש. עם התחזקות הקרבות בגוש עציון, הועברו הנשים והילדים, ובכללם יהושע ואחיו, למנזר רטיסבון בירושלים. ביום האחרון לפני נפילת הגוש, לאחר נפילת המפקד משה "מוש" זילברשמידט, התמנה אביו למפקד הגוש, ונהרג בקרב על כפר עציון יום לפני הכרזת העצמאות, כשיהושע היה בן חמש. לאחר מספר חודשים הם עברו יחד עם פליטי כפר עציון לגבעת עלייה שביפו. לאחר מספר שנים התקבלו כחברי קבוצת יבנה. למד בתיכון בקבוצת יבנה, והתגייס לנח"ל, שם שירת כמפקד כיתה. לאחר שירותו הצבאי למד למשך כשנה בישיבת מרכז הרב, שם פגש את חברי כפר עציון חנן פורת ויעקב גל, והם התחילו לדבר על שיבה לכפר עציון. באותה העת, הוא עמד לקראת נישואיו, ובדיוק אז פרצה מלחמת ששת הימים והוא גויס למילואים ולחם בחזית סיני ובחזית רמת הגולן. לאחר סיום המלחמה היה ממובילי החזרה לגוש עציון, והיה מהגרעין המייסד של קיבוץ כפר עציון שבו התמנה למרכז המשק. ברית המילה של בנו הייתה הראשונה בקיבוץ מאז נפילתו. כיהן כמזכ"ל בני עקיבא מ־1988 עד 1990. נשוי ללאה, ששכלה אף היא את אביה אברהם (קורטי) מאיר ואת אחותה רות (רותי) מאיר בהפצצה של מטוס מצרי בקבוצת יבנה במהלך מלחמת העצמאות. לאה הייתה בעבר מזכירה בבית ספר שדה כפר עציון. לזוג חמישה ילדים. עמיה ליבליך, ילדי כפר עציון, תשס"ז, עמ' 399 - 403. נעימה ברזל, המתנחלים בלבבות, 2017, פרק ראשון: "ההקמה המחודשת של כפר עציון: הקיבוץ והאתוס". ראיון עם יהושע אלטמן, בית ספר שדה כפר עציון, סרטון באתר YouTube. אסף קמר, הסמל לגעגוע ולחלום לחזור הביתה: "העץ הבודד" בגוש עציון, באתר ynet, 28 בינואר 2021 דף הנצחה לטובה אלטמן אתר קבוצת יבנה אלישיב רייכנר, מקור ראשון, "חנן היה הדינמו של כל העלייה", באתר News1 מחלקה ראשונה, 24 בספטמבר 2019 נפרצה דרך מעדולם ל"גוש", הצופה, 30 באפריל 1968 ברית מילה ראשון בכפר עציון, הצופה, 6 ביוני 1968 מנחם רהט, מושבניק מחליף קיבוצניק בראשות תנועת הנוער בני עקיבא, מעריב, 8 במאי 1989 ניר שטיינברג, האסון בקבוצת יבנה שהפך אלמן ואלמנה למשפחה יוצא לראשונה מחוץ לגבולות הקיבוץ, באתר mynet‏ קיבוץ, 13 באפריל 2018 צביה גרנות, ילדי הזכרונות חזרו לגוש עציון, מעריב, 5 בספטמבר 1980
תומר דגני

תומר דגני (נולד ב-1976) הוא קצין צה"ל בדרגת תת-אלוף המכהן כראש להק האוויר במטה חיל האוויר הישראלי. דגני התגייס ב-1995 לקורס טיס וסיים אותו ב-1997 במגמת נווטי קרב. הוא שירת בטייסת 119 (מטוסי קורנס 2000), בטייסת 69 (F-15) ובטייסת 106 (F-15). פיקד על טייסת תעופה בבסיס תל נוף. ב-2015 מונה למפקד טייסת 109 (F-16D). ב-2017 מונה לראש ענף תכנון ובקרה ולאחר מכן שימש ראש מחלקת תכנון וארגון במטה חיל האוויר. בפברואר 2020 מונה למפקד בסיס חצור. בספטמבר 2022 מונה לראש להק האוויר והועלה לדרגת תת-אלוף. דגני נשוי ואב לשלושה. הוא בעל תואר ראשון בהנדסת מחשבים ותואר שני במדע המדינה. מדיה וקבצים בנושא תומר דגני בוויקישיתוף זהר נייגר, ‏הדרכת ההדרכה: ראש להק אוויר החדש -תא"ל תומר דגני, באתר חיל האוויר הישראלי, 21 בספטמבר 2022
ג'יי.לו מאת ג'ניפר לופז

ג'יי.לו מאת ג'ניפר לופז (באנגלית: J.Lo by Jennifer Lopez) הוא מותג לייף סטייל אמריקאי שהוקם על ידי הזמרת האמריקאית ג'ניפר לופז. מאז השקת בושם הבכורה שלה זוהר בשנת 2001, הקו התרחב וכלל בגדים, שעונים, אביזרים, מצעים ובשמים, וזכה להצלחה עצומה בארצות הברית ובשווקים הבין-לאומיים. מאז 2010, קו הבגדים של לופז נמכר באופן בלעדי בקוהל'ס (אנ') בארצות הברית ובקופל (אנ') במקסיקו. בשנת 2017 נרקמה שותפות לקולקציית נעליים עם ג'וזפה זנוטי. בשנת 2019, נרקמה שותפות נוספת של קולקציית הנעלה עם DSW. ב-2 באפריל 2001, הוכרז שלופז תשיק קו בגדים, בשם ג'יי.לו מאת ג'ניפר לופז, בעת עונת החגים. הקו, שכלל בסופו של דבר גם משקפיים, בגדי ים, אביזרים ובשמים, היה אמור להיות מגובה על ידי קבוצת השקעות בראשות אנדי הילפיגר ולארי שטמרמן. במהלך הכנס צוטטה לופז כאומרת כי: "הגיע הזמן שהעולם ילבש את העיצובים שלי". לופז אמרה לכתבים שעיצוב בגדים הוא חלום ילדות שהתגשם, "עוד לפני שלמדתי לרקוד ולשיר ולשחק בסרטים, פשוט עיצבתי בגדים מחדש". שנה לאחר ההשקה הרשמית של הקו ב-2003, לופז כבר מכרה מוצרים בשווי 175 מיליון דולרים בארצות הברית בלבד. ג'פרי פיטרסון, יו"ר ומייסד Quepasa אמר "באופן דומה לאופן שבו Quepasa הייתה חלוצה של האינטרנט ההיספני ברמה הלאומית בארצות הברית במהלך שנות ה-90 המאוחרות, ג'ניפר לופז התחילה את הטרנד של מותגי אופנה מפורסמים בשנת 2001. זו דוגמה מצוינת לאופן שבו ניתן למנף את המותג החזק Quepasa בהשקת מוצרים מקוונים לקהל חדש". אתר האינטרנט הרשמי של ג'ניפר לופז Thomas, Mike (September 22, 2005). "(unknown title)". Chicago Sun-Times. p. 68. "J.Lo Unveils Clothes Line" puertorico-herald.org, www.puertorico-herald.org "J.Lo's Lingerie to Go Public Next Fall" JLO by Jennifer Lopez & Quepasa announces marketing agreement. Accessed 2012-03-03. September 22, 2005.
הר שחמון

הר שחמון הוא הר בגובה 325 מטרים מעל פני הים הממוקם בדרום הנגב, כשני קילומטרים צפונית־מערבית לאילת. במורדות ההר חולפים מספר נחלים, כמו נחל שחמון, נחל נטפים ונחל יעל. בצידו המזרחי של ההר שוכן קיבוץ אילות. מן ההר ניתן לצפות אל מפרץ אילת והערים אילת ועקבה. ניתן לראות רבים מהרי אילת, מהר אמיר בצפון להר צפחות בדרום. הרי אילת תצפית הר שחמון, באתר עמוד ענן, תצפית הר שחמון, באתר עמוד ענן ערך זה הוא קצרמר בנושא גאוגרפיה של ישראל ובנושא הרים. אתם מוזמנים לתרום לוויקיפדיה ולהרחיב אותו.
שרק (פירושונים)

האם התכוונתם ל... שרק (זיכיון) – זיכיון מדיה של אולפני האנימציה דרימוורקס, אשר מבוססת במקור על ספר הילדים "Shrek!" מאת ויליאם סטייג שרק – סרט קומדיה בהנפשה ממוחשבת משנת 2001 שרק (דמות) – דמות של עוג מפלצתי ירוק המופיע בסרטי שרק שרק (מחזמר) – מחזמר המציג את העלילה הכללית המתוארת בסרט שרק (מוזיקאי) – מוזיקאי ישראלי, חבר בצמד "שרק וצוקוש"
רון עשהאל

רון עשהאל (נולד ב-9 באפריל 1995) הוא ראפר ומוזיקאי ישראלי. רון עשהאל גדל ברמת גן והחל את פעילותו המוזיקלית בשנת 2017, תחת שם הבמה "קיד קופר" בהרכב "תלא מובב" לצד הראפר וייב איש. השניים הוציאו יחד אלבום יחיד העונה לשם ההרכב. לאחר מכן הם המשיכו את פעילותם המוזיקלית בנפרד. בשנת 2018 החל עשהאל לפרסם מוזיקה משלו תחת שם הבמה "ילד האסל". בשנת 2019 החל לעבוד על אלבום הבכורה שלו, "למה מי מת?!?!!", אותו פרסם תחת שמו האמיתי בינואר 2022. את האלבום הפיק בשיתוף ההרכב "באבל ראפ טראפ" והוא מתמקד בסגנונות הג'אז ראפ והההיפ הופ האלטרנטיבי. הסינגל המוביל מתוך האלבום, "משהו לנגן בגהנום", נכנס לפלייליסט גלגלצ. האלבום עצמו זכה לאהדה מהקהל ומהמבקרים ומאות אלפי השמעות ברשתות הסטרימינג. ביולי 2022 הוציא עשהאל מהדורת תקליט לאלבום בשיתוף עם לייבל תקליטי ההיפ הופ "היפ הופ על תקליט". ב-9 בדצמבר 2022 התארח באלבומו של המפיק מאיור "מגמגם 2" בשיר "זוזי". השיר מכיל סמפול מתוך השיר "הייפ" של כהן@מושון ופלד. ב-11 בינואר 2023 הוציא את השיר "שעון מקולקל", וב-4 ביולי הוציא את השיר "טיולי אשמה". 2017: תלא מובב (בהרכב תלא מובב) 2022: למה מי מת?!?!! מדיה וקבצים בנושא רון עשהאל בוויקישיתוף רון עשהאל, ברשת החברתית אינסטגרם ניצן פינקו, רון עשהאל: "אמרתי לעצמי 'אתה חייב להישאר חי עד שהאלבום יוצא'", באתר הארץ, 26 בפברואר 2022 יו! הפודקאסט #64 - עם רון עשהאל על לעשות ראפ מבלי לשמוע ראפ ועל התפר בין היפ הופ לאינדי, נבדק ב-2022-09-21 מתן שרון, ‏מפת ההיפ הופ של ישראל, המהדורה הראשונה (אי פעם), באתר ‏מאקו‏, 7 באוקטובר 2020 עידו פורת מארח את רון עשהאל, באתר glz.co.il !!?!?למה מי מת, 2022-01-13, נבדק ב-2022-09-21 רון עשהאל - ׳למה מי מת?!?!!׳, היפ הופ על תקליט, באתר Instagram (באנגלית)
יובל רון ואזרחי העתיד

יובל רון ואזרחי העתיד (Yuval Ron and Residents of the Future) הרכב פיוז'ן ישראלי מתקדם המשלב ג'אז עם רוק בצורה ייחודית, בהשראתם של יוצרים מוכרים מתחום הג'אז המודרני, פיוז'ן, רוק מתקדם, ושורשי מטאל, תוך הדגשה מתמדת של עושר הרמוני, תחכום קצבי, דיאלוגים בין המוזיקאים, ושימוש נרחב בכלי נגינה אלקטרונים וחשמליים. בשנת 2004 הוציא ההרכב דיסק EP ראשון תחת השם Futuristic Worlds Under Construction. באותה שנה הפיק ההרכב את סדרת המוזיקה המתקדמת הראשונה בישראל והגדולה ביותר עד כה Underground Progress Session אשר כללה מפגשים בין יוצרים בכל רחבי הארץ ושילבה רבים מהאומנים הבולטים בתחום. בשנת 2006 הופיע ההרכב לראשונה בחו"ל בפסטיבל הג'אז הבינלאומי של קלייפדה, בליטא. באותה שנה גם הוציא ההרכב את ההופעה בפורמט וידאו חופשי להורדה. ניתן לצפות בהופעה במלואה באתר ההרכב, כקונספט חדש של תרבות שיתוף קבצים. במרס 2007 הופיע ההרכב בפסטיבל הג'אז של אברדין, סקוטלנד, ובאירוע "חשיפה" בפסטיבל הג'אז של תיאטרון גבעתיים. בחודש אוקטובר 2007 יצא ההרכב לסיבוב הופעות נרחב בניו זילנד והשתתף בין היתר בפסטיבל הג'אז הבינלאומי של קווינסטאון ובפסטיבל האמנויות של טאורנגה, לצד כיתות אמן והופעות נוספות. בקיץ 2008 המשיך ההרכב את סבבי ההופעות באירופה שכללו מספר פסטיבלי ג'אז בולטים במדינות הבלטיות וברוסיה. בשנת 2009, לצד הופעות נוספות בפסטיבלים בצפון אמריקה ואירופה, יצא בחודש נובמבר אלבומו הרשמי הראשון, Residence Of The Future בחברת התקליטים האיטלקית Electromantic Music. Residence Of The Future \ נובמבר 2009 \ Electromantic Music יובל רון - גיטרה וסינטי-גיטרה אבירם גוטפריד - קלידים ולפטופים יניב שלו - באס יציב כספי - תופים אתר האינטרנט הרשמי של יובל רון ואזרחי העתיד יובל רון ואזרחי העתיד, באתר MusicBrainz (באנגלית) יובל רון ואזרחי העתיד, באתר Discogs (באנגלית)
אחרי החגים (סרט)

אחרי החגים הוא סרט קולנוע ישראלי משנת 1994 בבימויו של אמנון רובינשטיין, עם גדליה בסר, חגית דסברג ומיכאלה עשת בתפקידים הראשיים. התסריט נכתב על ידי אמנון רובינשטיין והוא מבוסס ברובו על הרומן "אחרי החגים" של יהושע קנז משנת 1964 ובו סיפור של משפחת מהגרים פולנית שעלתה לארץ ישראל עם אידאולוגיה של עבודה עברית, אך מתקשה להתאקלם ונאלצת להתמודד עם שורה של בעיות ומתחים פנימיים. הסרט צולם בכפר הנוער בן שמן. מרים גבריאלי הייתה מועמדת לפרס אופיר לשחקנית המשנה הטובה ביותר. הסרט הוקרן ב-1995 בפסטיבל הסרטים הבינלאומי בברלין, בפסטיבל הסרטים העולמי במונטריאול ובפסטיבל הסרטים הבינלאומי בסאו פאולו. בסוף 1935 מגיעה משפחת וייס למושבה בשרון - חיים וייס (גדליה בסר), אשתו ברכה (יהודית סולה) ובנותיהם ריבה (חגית דסברג) בת 24 ובת שבע (מיכאלה עשת) בת 22. חיים היה סוחר אמיד בקרקוב ועלה עם משפחתו לארץ ישראל ב-1915. הם התיישבו ביפו שם המשיך לעסוק במסחר אך כעבור עשרים שנה החליט להתחיל פרק חדש בחייו ולהפוך לפרדסן. הוא קנה בית ופרדס מרוחקים במקצת ממושבה בשרון. אשתו ברכה סובלת מדיכאון שהחל לאחר לידת בת שבע ומתפקדת בקושי בבית. את הפרדס קנה מאיש העסקים לאנגפוס (צחי נוי) שגר לבד עם אמו (טובה פרדו) ושם עיניו על ריבה. חיים רוצה שבנותיו יינשאו ויעזבו אותו. זה גורם למתחים בין כל השלושה. ברוכוב (רוברטו פולק) המורה מהמושבה שמחזר אחרי בת שבע, מתחתן לבסוף עם הדסה (גיליה שטרן) ומקיים בחשאי יחסי מין עם בת שבע. חיים מעסיק בפרדס את ברוך (פנחס מיטלמן) שסובל מפיגור שכלי קל וגר עם אמו נחמה (רות גלר). הוא מתאהב במאשה הרשקוביץ הנאה (ליאת ביין) ונותן לה בקבוק בושם אך היא מנפצת אותו. למחרת הוא אורב לה בפרדס ואונס אותה. היא נכנסת להיריון ומגלה לאביה (שמואל וולף) מי האב וזה מתנפל בסכין על ברוך, רוצח אותו ונאסר אחר כך על ידי שוטרים בריטיים. מצבה של ברכה מידרדר והיא מתה לבסוף. חיים קונה בית נוסף בתוך המושבה כדי שלבנות יהיה יותר קל. בת שבע עובדת בבנק ומתאהבת שם בפקיד נחום (איצ'ו אביטל) שלא מוצא חן בעיני חיים ובפגישה אתו הוא מאיים ויורק עליו, דבר שמסיים את הקשר בין נחום ובת שבע שגוזרת על עצמה שביתת רעב נגד אביה. לבסוף מחליט חיים להתחתן עם אישה חרדית בשם חסידה (מרים גבריאלי). היא מנסה להתחבב על הבנות אבל הן שונאות אותה ומחפשות בחפציה כדי למצוא חפצים שאולי גנבה מהן. מצבו של חיים מידרדר והן מאשימות אותה כי היא מרעילה אותו. לאחר מותו של חיים נאלצת חסידה לעזוב את הבית בגשם שוטף לאחר שבת שבע מצאה רכוש במזרן שלה. חסידה טוענת שאלה חסכונותיה, אך לא זוכה לאמון. נסיונותיו של לאנגפוס להתחבב על ריבה לא מצליחים אבל לבסוף היא בוחרת בו כברירת מחדל. בת שבע נשארת לבד בבית ומקיימת יחסים עם הפועל בפרדס (שרלי אברג'יל). "אחרי החגים", במסד הנתונים הקולנועיים IMDb (באנגלית) "אחרי החגים", באתר ספר הקולנוע הישראלי "אחרי החגים", במסד הנתונים הקולנועיים KinoPoisk (ברוסית) אחרי החגים, במיזם "אישים" לתיעוד היצירה הישראלית אחרי החגים, בקרן הקולנוע הישראלי
השעות הקטנות

השעות הקטנות הוא הסינגל השני של הזמר הישראלי ניב דמירל, אשר יצא לאור ב־15 בדצמבר 2015. השיר נכתב על ידי אורי בן ארי והולחן על ידיו בשיתוף עם איתן דרמון. הוא יצא לאור בסוף 2015 כסינגל השני של דמירל, אחרי "בין הסימנים". השיר הוא בז'אנר הפופ. דמירל השתתף בעונתה התשיעית של תוכנית הריאליטי "הכוכב הבא" ובשלב הדו־קרב, שנערך בסוף אוגוסט 2022, ביצע את השיר וניצח את הקרב נגד עומר יפת הודות לציונו הגבוה שקיבל: 89%. נכון לספטמבר 2022, השיר זכה למעל 9.4 מיליון צפיות ביוטיוב ולכמעט 2 מיליון השמעות בספוטיפיי. מילות השיר "השעות הקטנות", באתר שירונט השעות הקטנות, בביצוע ניב דמירל, סרטון באתר יוטיוב מילות השיר "השעות הקטנות", באתר Genius
Calm Down

Calm Down הוא שיר של הזמר הניגרי רימה, מתוך אלבום האולפן הראשון שלו Rave & Roses‏ (2022). הוא יצא לאור ב-11 בפברואר 2022, בהוצאת חברות התקליטים ג'ונזינג וורלד ומאווין רקורדס כסינגל השני מתוך האלבום. השיר התפרסם ברחבי אירופה, והגיע למקום הראשון באולטראטופ הבלגי, Dutch Top 40 ומצעד 100 הסינגלים ההולנדיים. רמיקס של השיר עם הזמרת האמריקאית סלינה גומז פורסם ב-25 באוגוסט 2022. הגרסה החדשה הגיעה למקום הראשון במצעד שירי האפרוביטס של בילבורד בארצות הברית. "Calm Down" עוסק באירועים שהובילו אותי למציאת אהבה באותה התקופה. זה התחיל במסיבה שבה ראיתי בחורה שבלטה מבנות אחרות אז התחשק לי לפעול. דיברנו ורקדנו... אבל החברים שלה לא נתנו לי להתקרב מה שהרג את האווירה, אבל אחר כך כשהם לא היו שם, שמרנו על קשר. — רימה מדבר על השיר בריאיון עם פיצ'פורק ב-17 באוגוסט 2022, סלינה גומז פרסמה תמונה שלה ושל רימה ברשתות החברתיות שלה, וכתבה "בקרוב". הרמיקס יצא שבוע לאחר מכן. השיר תואר כ"שיר אווירה" ו"להיט מרגש". ביקורות נוספות פורסמו לאחר יציאת הרמיקס עם גומז. מידע על היצירה "Calm Down" באתר מיוזיק בריינז מידע על הסינגל "Calm Down" באתר מיוזיק בריינז מידע על השיר "Calm Down" באתר AllMusic מילות השיר "Calm Down" באתר Genius סרטון השיר "Calm Down" באתר יוטיוב מידע על הרצועה "Calm Down" באתר ספוטיפיי New York Times Staff (9 בדצמבר 2022). "Best Songs of 2022". The New York Times. נבדק ב-23 בדצמבר 2022. {{cite web}}: (עזרה) Rema – Calm Down, נבדק ב-2022-09-21 Rema (Ft. Selena Gomez) – Calm Down (Remix), נבדק ב-2022-09-21 Condé Nast, Rema Announces Debut Album Rave & Roses, Shares New Song “Calm Down”, Pitchfork, ‏2022-02-10 (באנגלית אמריקאית) Starr Bowenbank, Starr Bowenbank, Rema & Selena Gomez’s Collaboration ‘Calm Down’ Is Here: Stream It Now, Billboard, ‏2022-08-26 (באנגלית אמריקאית) Emily Zemler, Emily Zemler, Hear Selena Gomez Join Afrorave Artist Rema on Reworked Single 'Calm Down', Rolling Stone, ‏2022-08-26 (באנגלית אמריקאית) Selena Gomez joins Rema on “Calm Down” remix, The FADER (באנגלית) David O. Royal, Review: Selena Gomez's melodic tune complements Rema’s vibe for ‘Calm Down’ remix, Vanguard News, ‏2022-08-26 (באנגלית בריטית) The 100 Best Songs of 2023: Staff Picks, בילבורד, ‏2023-12-07 (באנגלית אמריקאית) Adult Contemporary, ביבלורד, ‏25 במאי 2024 Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית) Radio Songs 2023, Billboard, ‏2023 (באנגלית) Digital Song Sales, Billboard, ‏2023 (באנגלית אמריקאית) Billboard U.S. Afrobeats Songs, Billboard, ‏2023 (באנגלית אמריקאית) Pop Airplay Songs, Billboard, ‏2023 (באנגלית אמריקאית) Adult Contemporary Songs, Billboard, ‏2023 (באנגלית אמריקאית) Adult Pop Airplay Songs, Billboard, ‏2023 (באנגלית אמריקאית) ARIA Accreditations Documents, Dropbox (באנגלית) GOLD-/PLATIN- und; DIAMOND-Auszeichnungen in Deutschland, ‏יוני 2024 Gold & Platinum, RIAA (באנגלית אמריקאית)
Long Lost

Long Lost הוא המיני-אלבום השלישי של הזמרת הישראלית עדי אולמנסקי. את האלבום הוציאה לאור ב-20 בינואר 2019 חברת התקליטים Digistage. הוא יצא רק בפלטפורמות הסטרימינג השונים, כמו ספוטיפיי ואפל מיוזיק, ולא בתקליטור כמו שאר יצירותיה. Long Lost - ספוטיפיי